**הרמן, נסיך ויד** (בגרמנית: **Wilhelm Hermann Karl Fürst von Wied**;‏ 22 במאי 1814 - 5 במרץ 1864), היה אביה של אליסאבטה, מלכת רומניה.

ביוגרפיה
--------

הרמן נולד ב-22 במאי 1814 בנויוויד, דוכסות נסאו, ליוהאן אוגוסט קרל, נסיך ויד ולסופיה אוגוסטה, נסיכת זולמס-בראונפלס, בתם של וילהלם, נסיך זולמס-בראונפלס ואוגוסטה פרנציסקה, נסיכת זאלם-גרומבאך.

בשנת 1834 התגייס הרמן לצבא הפרוסי, והצטרף לרגימנט משמר הקירסירים. בשנת 1836 מת אביו יוהאן אוגוסט קרל, נסיך ויד, והרמן ירש את תאריו. בשנת 1839 הועלה הרמן לדרגת האופטמן, ובשנת 1845 הועלה לדרגת אוברסט, ומונה למפקד רגימנט הלנדווהר ה-29 (נויוויד ה-1).

בשנת 1842, ייסדו 20 אצילים גרמנים, את Adelsverein - החברה להגנה על מהגרים גרמניים בטקסס, ולאחר שהתארס הרמן עם מריה, נסיכת נסאו, בתו של וילהלם, דוכס נסאו, שעמד בראשות החברה, הצטרף אף הוא לחברה.

החברה הקימה את ניו ויד, טקסס, כמה קילומטרים מצפון לניו בראונפלס על נהר גואדלופה הממוקם בצד המזרחי של מחוז קומאל, וכן הקימה את ויד, טקסס במחוז לאבאקה, אולם בשנת 1846 יותר מ-300 מתיישבים גרמניים מתו באזור ניו בראונפלס ממגפה.

בשנת 1847 התברר כי בשל חובות וחילוקי דעות, יש לנקוט בגישה חדשה, כדי להציל את המוניטין וההשקעות של האצילים. בעקבות כך החל מנהל העסקים של הרמן, אוגוסט פון ביברה, להתערב באופן פעיל בענייני החברה. בשנת 1851 נבחר הרמן לנשיא החברה, ובעקבות כך השתלט ביברה באופן מלא על ניהול הארגון. ביברה נאבק יותר מעשר שנים לפרוע את חובות החברה, ולהחיות את תוכנית ההגירה.

בשנת 1858 הועלה הרמן לדרגת גנרל מיור, ובשנת 1861 הועלה לדרגת גנרל לוטננט. ב-5 במרץ 1864 מת הרמן בנויוויד, ובנו וילהלם, נסיך ויד ירש את תאריו.

משפחתו
------

ב-20 ביוני 1842 התחתן הרמן עם מריה, נסיכת נסאו, בתם של וילהלם, דוכס נסאו ולואיזה, נסיכת סקסוניה-הילדבורגהאוזן, ממנה נולדו לו 3 ילדים:

* אליסאבטה, מלכת רומניה (1843–1916), התחתנה עם קרול הראשון, מלך רומניה
* וילהלם, נסיך ויד (1845–1907), התחתן עם מריה, נסיכת הולנד
* אוטו, נסיך ויד (1850–1862)

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| יוהאן פרידריך אלכסנדר, נסיך ויד |   | קרולינה, רוזנת העיר קירכברג |   | לודוויג פרדיננד, רוזן זיין-ויטגנשטיין-ברלבורג |   | פרדריקה כריסטינה, רוזנת איזנבורג-בידינגן |   | פרידריך וילהלם ארנסט, נסיך זולמס-בראונפלס |   | סופיה כריסטינה, רוזנת זולמס-לאובאך |   | קרל לודוויג, רוזן זאלם-גרומבאך ודאון |   | מריאנה, נסיכת ליינינגן |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | פרידריך קרל, נסיך ויד |   |   |   |   |   | מריה, רוזנת זיין-ויטגנשטיין-ברלבורג |   |   |   |   |   | וילהלם, נסיך זולמס-בראונפלס |   |   |   |   |   | אוגוסטה פרנציסקה, נסיכת זאלם-גרומבאך |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | יוהאן אוגוסט קרל, נסיך ויד |   |   |   |   |   |   |   |   |   |   |   |   |   | סופיה אוגוסטה, נסיכת זולמס-בראונפלס |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **הרמן, נסיך ויד** |
|

קישורים חיצוניים
----------------

ויקישיתוף מדיה וקבצים בנושא **הרמן, נסיך ויד** בוויקישיתוף
* הרמן, נסיך ויד (בגרמנית)
* הרמן, נסיך ויד, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 104069155
* VIAF: 25028747
* WorldCat: viaf-25028747

 |